# Анафилактичен шок

### от Уикипедия, свободната енциклопедия

Анафилактичният шок, представлява най-тежката и често завършваща със смърт проява на алергията от незабавен тип в клиничната практика.

## [редактиране] Причини

Най-често е в резултат на различни лекарствени препарати - пеницилин и производните му, сулфонамиди, йодосъдържащи препарати, аналгин, новокаин, витамини от групата В и много др. Също при ухапване от насекоми, по-рядко при хранителна алергия.

## [редактиране] Симптоми

Симптомите на анафилактичния шок се проявяват веднага (секунди или минути) след въздействието на специфичния алерген. В най-тежките случаи болният едва успява да съобщи за настъпването на рязка слабост, стягаща болка в гърдите, смъртен страх и моментално губи съзнание.

Дишането става повърхностно или стридорозно (оток на ларинкса), появява се пяна на устата, кожата е бледа, покрита със студена пот, пулсът е учестен, едва опипващ се или не, кръвното налягане е снижено или въобще не се измерва. Нерядко има гърчове, изпускане по малка нужда и смъртта настъпва в продължение на няколко минути. В сравнително по-леките случаи болните се оплакват от чувство на топлина и сърбеж по цялото тяло, обща слабост, шум в ушите, стягащи болки зад гръдната кост, затруднено дишане със суха кашлица, болки в корема, позиви за уриниране и дефекация. Болните са с изплашен израз, зачервена кожа и конюнктиви. Появяват се уртикални обриви и оток по устните и клепачите, ринит. По-късно настъпва замъгленост и загуба на съзнанието.

## [редактиране] Лечение

Внимание: Уикипедия НЕ е лекар. Възможно е статията да съдържа непълна или неточна информация.

При анафилактичен шок болният трябва да се постави в хоризонтално положение. При загуба на съзнание еса нужни мерки за предотвратяване на асфиксията (задушаването), като главата се поставя в странично положение, отстраняват се секретите, долната челюст се поддържа, прави се обдишване уста в уста. Практикува се незабавна венозна апликация на адреналин и кортикостероиден препарат.

Взето от „http://bg.wikipedia.org../../../%D0%B0/%D0%BD/%D0%B0/%D0%90%D0%BD%D0%B0%D1%84%D0%B8%D0%BB%D0%B0%D0%BA%D1%82%D0%B8%D1%87%D0%B5%D0%BD_%D1%88%D0%BE%D0%BA.html“.

Категория: Спешни медицински случаи

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Suomi
- Français
- עברית
- Bahasa Indonesia
- Italiano
- 한국어
- Nederlands
- ‪Norsk (nynorsk)‬
- Polski
- Português
- Русский
- Simple English
- Slovenščina
- Türkçe
- Українська
- 中文